
Italieenske Sproake 


Italienisk is heert tou ju romoanske Takke fon do 
Indoeuropaiske Sproaken. Dat is Amtssproake fon 
Italien, ju Swaits, ju Vatikoanstaad, San Marino un dan 
Souveranen Malteser-Orden. Juust so as aal do 
romoanske Sproaken stommet dat Italieenske fon dat 
Vulgar-Latienske ou, ju leete Uumgongssproake fon dat 
Latienske. Ju Standard-Sproake fon dat italieenske 
gruundet sik ap dan toskanisken Dialekt fon ju Staad 
Florenz (Firenze). Dat kumt fon groote florentienske 
Dichtere in't Middeloaler, so as Dante Alighieri (1265- 
1321), die besunners grooten Ienfloud hiede. 

Een oold italieensk Woudebouk 


Gjuchtskrieuwenge 


Ju italieenske Gjuchtskrieuwenge speegelt dan Luudstound aanelk as ju spoanske of ju rumaanske gjucht 
niep wier, man dat rakt in't Italieenske neen truchgungende Kanteekenge fon ju betoonde Salwe. 

Wakke Seeken sunt daach tou beoachtjen, uum een ferkierde Uutsproake of Skrieuwenge tou fermieden: 

■ Die Boukstaf G wad foar tjuusterge Vokoale (a, o, u) as n gewoonelk [g] uutboald, man foar 
Ijoachte Vokoale (i, e) as stamhoaft dsch (I PA: [dj]). 

■ Biespil foar g + tjuustergen Vokoal: il gorgonzola (n speziellen Sies) mad [g]: [gorgon 
' dzola], 

■ Biespil foar g + Ijoachten Vokoal: il gennaio (die Januoar) mad [dj]: [djen'najo]. 

■ Uutnoamen rakt dat, man do waide besunners kanteekend: skal een G foar aan Ijoachten 
Vokoal as n [g] uutboald waide, mout deer n H twiske. Skal een G foar aan tjuustergen Vokoal 
as [dj] uutboald waide, mout deer n I twiske. 

■ Biespil foar gh + Ijoachten Vokoal: / spaghetti mad [g], 

■ Biespil foar gi + tjuustergen Vokoal: il gioco (dat Spil) mad [dj]: ['dpko] 





















■ Ju Bouksteeuwenfoulge gl klingt so aanelk as een [I], dat mad n 0] fersmolten is, also een 
palatoal L [A]. 

■ Biespil foar gl: tagliare (sniede) mad [A]: [taA'Aare]. 

■ Ju Bouksteeuwenfoulge gn klingt so aanelk as een [n], dat mad n 0] fersmolten is, also een 
palatoal N [p], 

■ Biespil foar gn: gnomo (Gnoom) mad [p]: ['porno].W 


■ Bie dan Boukstaf C is dat deelwiese so aanelk. Een C wad foar tjuusterge Vokoale (a, o, u) as 
n [k] uutboald, man foar Ijoachte Vokoale (e, i) as n stamloos tsch (IPA: [t] - ]. 

■ Biespil foar c + tjuustergen Vokoal: la corona (ju Kroune) mad [k]: [ko'rona], 

■ Biespil foar c + Ijoachten Vokoal: il cinema (dat Kino) mad [tj]: ['tjinema]. 

■ Uutnoamen rakt dat bie C uk, man do mouten juust so uk kanteekend waide: Wan n C foar n 
Ijoachten Vokoal as [k] uutboald waide skal, mout deer n H twiske; skal een C foar n 
tjuustergen Vokoal as n [tj] uutboald waide, mout deer n I twiske: 

■ Biespil foar ch + Ijoachten Vokoal: la chlesa (ju Saarke) mad [k]: [kjsza]. 

■ Biespil foar ci + tjuustergen Vokoal: la ciabatta (1. die Huusskou, ju Slurre / 2. een speziell 
Wietbrood) mad [t] - ]: [tja'batta] 

■ Ju Boukssteeuwenfoulge [sc] wad foar tjuusterge Vokoale [sk] uutboald, man foar Ijoachte 
Vokoale as n duutsk sch [J]. 

■ Biespil foar sc + tjuustergen Vokoal: II scandalo (ju Skonde) mad [sk]]: ['skandalo]]. 

■ Biespil foar sc + Ijoachten Vokoal: la sclmmla (die Oape) mad [J]: [' Jim.mja]. 


Sproak-Biespil 


Dat Uus Foar 


Italieenske Seelterske 

Uursattenge, as jullursattenge (in 
in'e kathoolskedusse Foatenge 

Liturgie bruukt wad: bloot foar diissen 

Artikkel arstoald) 


Padre nostro, 
che sei nei cieli, 
sia santificato il 
tuo nome, 
venga il tuo 
regno, 

sia fatta la tua 
volonta, come in 
cielo cos! in 
terra. 

Dacci oggi il 
nostro pane 


Uus Foar, die du 
in dan Heemel 
bast 

Din Noome skal 
hilliged waide, 
Dien Riek skal 
kuume, 

Din Wille skal 
skjo, as in dan 
Heemel, juust so 
ap ju Aide. 




quotidiano, 
e rimetti a noi i 
nostri debiti 
come noi li 
rimettiamo ai 
nostri debitori, 
e non ci indurre 
in tentazione, 
ma liberaci dal 
male. 

Amen. 


Reek uus 
daalich uus 
deegelk Brood, 
Un ferreek uus 
uus Skaild, 

So as wie 
ferreeke uus 
Skaildigere, 

Un fiere uus nit 
in Fersaikenge, 
Man befraie uus 
ton dat Kwoode. 
Amen. 


Italieensk un sien Noaber-Sproaken 


Italieensk-sproakige Minnerhaide rakt dat truch 
Migratsjoon un Kolonioalismus allerweegense in ju 
Waareld, man do maaste lieuwje in Italien (mad do bee 
litje Noaberlounde San Marino un Vatikoanstaad, un uk 
in dan italieensken (uursproangelk lombardisken un 
ratoromoansken) Deel fon ju Swaits (dat is die Kanton 
Tessin un Deele fon Graubiinden). 



Dat uursproangelke Rebat fon ju Italieenske Sproake in 
dan aangeren Sin lait in ju Midde un dat Suude fon dat 
Italieenske Hoolichailound un ap Sizilien, uumdat een 
heele Riege fon romoanske Varietaten, do in Italien of ju 
romoanske Swaits boald waide, as oaine Sproaken tou 
bekiekjen sunt. Dat Arpitoanske (of Franko- 
Provenzoalske), dat Oksitoanske, dat Ratoromaniske, 
dat Ladiniske un dat Furlaniske (of Friauliske) sunt 
seeker oaine Sproaken. Dat Sardiske, dat Korsiske, dat 
Venetiske un uk do Gallo-Italieenske Varietaten 
(Piemontesisk, Lombardisk, Ligurisk, Emilioansk- 
Romagnoolsk) in dat Noude waide uk maasttieds as 
oaine Sproaken bekieked. Gallo-Italieenske Sproak- 
Ailounde rakt dat uk in Suud-Italien, naamelk in ju Sproaken un Dialekte in Italien 
Region Basilicata un ap Sizilien. Uk dat Sizilioanske 
wad apgruunde fon sien oolde literariske Traditsjoon 
fon wakke as oaine Sproake bekieked, man dat is wat striediger. 


Linguistic map of Italy and Corsica 


Nit-romoanske Sproaken sunt waide uk in Italien, deelwiese as Sproak-Ailounde midde monken italieenske 
Dialekte, boald. 


So waide in't Noude diiiitske Dialekte boald. Dat sunt dan deelwiese baieriske Dialekte. Ieuwenske Suudtirol 
un n poor uur Rebatte loangs dat noudaastelke Skeed haabe do baieriske Sproakailounde in dan Trentino 
besunnere Dialekte: Dat Zimbriske in Lusern is besunners ooldwaareldsk, un dat Fersendoaleriske (of 
Mocheniske, italieensk: Mocheno atter "mochen" foar "moakje") heert uk noch tou do baieriske Dialekte. In 
dat Noudwaaste, tichte bie dat Skeed tou dat Swaitser Wallis, waide uk Walliser-Diiutske Dialekte boald. 
Dat sunt neen baieriske Dialekte, man Alemanniske, nieper: Hoochstallemaniske. Do Walliser-Diiiitske 








































Sproak-Rebatte laase oaber nit tichte bie dat italieenske Kaaden-Rebat, man fuulmoor in Noaberskup tou dat 
Aostoanske, dan Arpitoansken Dialekt fon dat Aosta-Doal un uk wail dat Piemontesiske un dat 
Lombardiske. 

Loangs dat Skeed tou Slowenien wad uk Slowenisk boald. Dat Resioanske, dat junner in dat Resia-Doal 
boald wad, wad maasttieds as Slowenisken Dialekt bekieked, uk wan dat een oaine Literatuur-Sproake 
uutbilged had. Uurs ne slawiske Sproake is dat Molise-Slawiske, dat fon sowat 2500 Ljuude in tjo Taarpe 
fon ju italieenske Provinz Campobasso boald wad. Dat heert tou dan Serbo-Kroatisken Komplex. 

In dat Suude fon Italien sunt uk griechiske un Albaniske Sproak-Ailounde. Die Uursproang fon do Griechen 
in Kalabrien un Apulien is striedich. Wakke kweede, dat kumt noch fon antike ooldgriechiske Kolonien, 
wakke kweede, dat is aal man uut dat Middeloaler. Do Albaner in Italien sunt in moorere Befoulkengs- 
Woogen fon dat leete Middeloaler bit in't oachtienste Jierhunnert atter Italien keemen. Do Italo-Albaner 
baale - wan jo hiere oolde Sproake noch haabe - maasttieds aan Toskisken Dialekt. Ap do tosksiske Dialekte 
foutet uk ju Albaniske Skrift-Sproake, man daach sunt do Italo-Albanere foar Albanere uut Albanien stuur 
tou ferstounden, uumdat ju Sproake uur do Jierhunnerde n oainen Wai nuumen had. 

